Фразеологизмэм хэхьэрэ гущыIэхэм ямэхьанэхэр зэрэзэхъокIхэрэр ыкIи ащ тетэу образнэ мэхьанэр ащ иIэ зэрэхъурэр зыпкъ итэу кIорэп. НэмыкIэу къэпIон хъумэ, фразеологизмэм хэхьэрэ гущыIэхэм ямэхьанэхэр, зэмкIэ, зэфэдэу зэхъокIых, зэмкIэ, фразеологизмэм хэхьэрэ гущыIэхэм ямэхьанэхэр зэфэдэу зэхъокIхэрэп. Ащ елъытыгъэуи адыгабзэм ифразеологизмэхэр купитIоу бгощынхэ плъэкIыщт: къэмыгъэнэфэгъэ фразеологизмэхэмрэ къэгъэнэфэгъэ фразеологизмэхэмрэ.